recursal/SuperWikiNEXT-32B huggingface dataset:
**Sekvenčná stratigrafia** je odbor geológie ktorý sa zaoberá analýzou odozvy sedimentárneho záznamu na zmeny podmienok sedimentácie ako sú fluktuácie morskej hladiny, tektonika, rozdiely v rýchlosti akumulácie sedimentov a zmeny veľkosti sedimentačného priestoru. Niektoré definície sekvenčnú stratigrafiu označujú ako štúdium geneticky podobných fácií v rámci chronostratigraficky významných povrchov.

Podstatou metódy je hľadanie vrstiev na základe identifikácie povrchov, ktoré podľa predpokladov predstavujú určité časové úseky (ako napríklad subaerické nekonformity, povrchy najväčšej záplavy a iné), ktoré umožňujú zaradiť litostratigrafické jednotky do chronostratigrafických súvislostí. Je vhodnou alternatívou k litostratigrafickému prístupu, ktorý kladie dôraz na podobnosť litológie viac než na časové aspekty sedimentácie.

Slovo „sekvenčná" odkazuje na cyklickú sedimentáciu (ktorých uloženie podmieňujú opakujúce sa geologické procesy, napr. Milankovičove cykly), slovo stratigrafia poukazuje na geologické poznatky o procesoch ukladania sedimentov a najmä to ako sa tieto sedimenty na Zemskom povrchu menia v čase a priestore.

Referencie
----------

1. ↑  Synak, R. 2010, *Slovník sekvenčnej stratigrafie.* Acta Geologica Slovaca, 2, 2, s. 163-171
2. ↑  Holland, S. *Online Guide to Sequence Stratigraphy, Glossary* [online]. strata.uga.edu, 2008, [cit. 2012-09-07]. Dostupné online. (po anglicky)

|  |  |
| --- | --- |
| Portal | Portál vedy o Zemi |
**Göteborgs konstmuseum** je švédske umelecké múzeum v meste Göteborg na námestí „Götaplatsen".

Zbierky
-------

Múzeum uchováva najlepšiu zbierku severského umenia neskorého 19. storočia. Centrom je bohato dekorovaná Fürstenbergova galéria, pomenovaná po umeleckom mecenášovi Pontusi Fürstenbergovi a jeho manželke Göthilde. Medzi exponátmi sú zastúpení svojimi dielami P.S. Krøyer, Carl Larsson, Bruno Liljefors, Edvard Munch a Anders Zorn. 

Múzeum vlastní tiež diela starého i súčasného umenia (Monet, Picasso, Rembrandt).

Architektúra
------------

Budova múzea bola postavená pre medzinárodnú výstavu v roku 1923 architektom Sigfridom Ericsonom. Mala byť pripomienkou 300. výročia založenia mesta a reprezentovať monumentálne neoklasicistický štýl. Tvorí impozantný záver hlavnej ulice mesta Kungsportsavenynu.

Galéria
-------

* Emigrácia (1872), Geskel Saloman*Emigrácia* (1872), Geskel Saloman
* Hip, hip, hurra! Kunstnerfest på Skagen (1886), P.S. Krøyer*Hip, hip, hurra! Kunstnerfest på Skagen* (1886), P.S. Krøyer
* Ute (1888), Anders Zorn*Ute* (1888), Anders Zorn
* Olivový háj (1889), Vincent van Gogh,*Olivový háj* (1889), Vincent van Gogh,

Referencie
----------

* *Tento článok je čiastočný alebo úplný preklad článku Gothenburg Museum of Art na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Göteborgs konstmuseum**

Súradnice: 57°41′49″S 11°58′48″V﻿ / ﻿57,696944°S 11,98°V﻿ / 57.696944; 11.98
**Ptavka** je potok v Hornom Zemplíne, v južnej časti okresu Humenné. Je to pravostranný prítok Ptavy, meria 5,1 km a je tokom VII. rádu.

Pramení na styku Vihorlatských vrchov a Beskydského predhoria, na severovýchodnom úpätí Čiernej (612,0 m n. m.), južne od obce Kamienka, v nadmorskej výške približne 295 m n. m. Od prameňa tečie na krátkom úseku na sever, oblúkom sa postupne stáča na západ a postupne priberá päť ľavostranných prítokov z lokality Strany na severnom úpätí Čiernej. Potom priberá pravostranný prítok z lokality Pod Drieňovou a ľavostranný prítok (1,3 km) zo severozápadného svahu Čiernej (ústia v jednom bode) a ďalší ľavostranný prítok zo severozápadného úpätia Čiernej. Následne preteká intravilánom obce Ptičie, kde opäť zľava priberá najprv ďalší prítok zo severozápadného úpätia Čiernej, potom prítok zo západoseverozápadného svahu Čiernej, na krátkom úseku tečie juhozápadným smerom, pričom priberá ešte jeden ľavostranný prítok z oblasti Nad Bankou. Zároveň z juhu obteká masív Humenskej (444,7 m n. m.), postupne sa stáča na západ a na krátkom úseku (250 m) sa rozvetvuje na dve ramená. Západne od obce Ptičie sa napokon v nadmorskej výške cca 191 m n. m. vlieva do Ptavy.

| * z
* d
* u
Vodné toky v povodí Ptavy |
| --- |
| *Ptava* → *Laborec* → *Latorica* → *Bodrog* → *Tisa* → *Dunaj* |
| Vodné toky | 
* Banka
* Bystrý potok
* Fenkov potok
* Motyčka
* **Ptava**
* Ptavka

 |
| Vodná plocha | 
* Vodná nádrž Chlmec

 |
**Gianfranco Zola** (\* 5. júl 1966, Oliena, Sardínia) je bývalý taliansky futbalista. Prvú časť svojej kariéry odhoral v Taliansku, hlavne za Neapol a Parmu, pred príchodom do anglického mužstva Chelsea. Počas pôsobenia v tomto klube získal ocenenie Football Writers Hráč roka v 1997. Za Talianske národné futbalové mužstvo odohral 35 zápasov. Po pôsobení v Chelsea sa rozhodol v roku 2003 vrátiť do Talianska, obliekol dres Cagliari. Po ukončení kariéry sa stal trénerom, trénoval v Taliansku, Katare ako aj v anglickej Premier League.

Trénerská kariéra
-----------------

### Talianska reprezentácia do 20 rokov

V roku 2006 začala Zolova trénerská kariéra ako asistent trénera Pierluigiho Casiraghiho v Talianskom národnom mužstve do 20 rokov. Spolu trénovali aj Taliansko na olympiáde v Pekingu 2008, kde skončili vo štvrťfinále po porážke s Belgickom 3-2.

### West Ham United

Dňa 9. septembra 2009 podpísal zmluvu s West Hamom na tri roky, aj keď nemal trénerskú licenciu. Vystriedal Alana Curbishleyho, za neuspokojivé výkony. Diváci West Hamu ho privítali pozitívne, aj keď hrával sedem rokov za konkurenčnú Chelsea. Ale aj keď prišiel s tímom na Stamford Bridge, fanúšikovia Chelsea ho vítali potleskom. V tíme podporuje aj mládež, pár nováčikov posunul do hlavného tímu, napr. Juniora Stanislasa, Zavona Hinesiho, Jacka Collisona a Jamesa Tomkinsa. V apríli 2009 podpísal zmluvu do konca roka 2013. Ale po zlej sezóne 2009-10, keď West Ham skončil až na 17. mieste, len päť bodov od zostupu. Dva dni po ukončení tejto sezóny v klube skončil.

Trénerské štatistiky
--------------------

| Tím | Štát | Od | Do | Bilancia |
| --- | --- | --- | --- | --- |
| Z | V | R | P | Výhry % |
| West Ham United | Anglicko Anglicko | 15. september 2008 | 11. máj 2010 | 80 | 23 | 21 | 36 | 28.75 |
|

Trofeje
-------

Taliansko  Torres Calcio
* Serie C2: 1986-87

Taliansko  Neapol
* Serie A: 1989-90
* Taliansky superpohár: 1990

Taliansko  Parma
* Pohár UEFA: 1994–95
* Európsky superpohár: 1993

Anglicko  Chelsea
* FA Cup: 1997, 2000
* FA Charity Shield: 2000
* Ligový pohár: 1998
* Pohár víťazov pohárov: 1998
* Európsky superpohár: 1998
* Premier League Asia Trophy: 2003

Referencie
----------

1. ↑  FIGC.it

Iné projekty
------------

Commons
* Spolupracuj na Commons Commons ponúka multimediálne súbory na tému **Gianfranco Zola**

  


| * z
* d
* u
Talianske mužstvo – MS 1994 (2. miesto) |
| --- |
| 
* 1 Pagliuca
* 2 Apolloni
* 3 Benarrivo
* 4 Costacurta
* 5 Maldini
* 6 Baresi
* 7 Minotti
* 8 Mussi
* 9 Tassotti
* 10 R. Baggio
* 11 Albertini
* 12 Marchegiani
* 13 D. Baggio
* 14 Berti
* 15 Conte
* 16 Donadoni
* 17 Evani
* 18 Casiraghi
* 19 Massaro
* 20 Signori
* 21 Zola
* 22 Bucci
* Tréner: Sacchi

 | Taliansko |

Autoritné údaje: * ISNI: 0000 0000 3377 9234
* LCCN: n98880009
* VIAF: 53473694
* WorldCat: lccn-n98880009
**Günther Oskar Dyhrenfurth** (\* 1887, Švajčiarsko) bol pracovníkom švajčiarskeho ústavu pre výskum snehu a lavín.

V mladosti bol významným alpským a himalájskym horolezcom. Vo Vysokých Tatrách bol v rokoch 1906 – 1907. Vystúpil na viacero tatranských štítov. Opísal ich v itinerári *Zeitschrift des Deutschen und Österreichischen Alpenvereins* 39/1908. V opisoch sa venoval zemepisným názvom. Vystupoval na tatranské vrcholy najmä s vodcami Jánom Breuerom a Jánom Franzom st. Jeho spoločníkom býval veľmi často Alfred Martin. Niektoré výstupy urobil s Dr. Hermannom Rumpeltom. Profesorov syn Norman Günther Dyhrenfurth bol významným švajčiarskym alpinistom a filmárom. V roku 1963 viedol americkú expedíciu na Mount Everest, ktorej dvaja členovia prvý raz, 22. mája, prekročili Everest (vstúpili západným hrebeňom a zostúpili juhovýchodným hrebeňom). Bol to prvý prestup v dejinách výstupov na Mount Everest.

Niektoré prvovýstupy
--------------------

* Zimný prvovýstup na Kežmarský štít s Alfredom Martinom
* Zimný prvovýstup na Huncovský štít s Alfredom Martinom
* Zimný prvovýstup na Malý Kežmarský štít s Alfredom Martinom
* Zimný prvovýstup na Štrbské Solisko s Hermannom Rumpeltom
* Zimný prvovýstup na Malé Solisko s Hermannom Rumpeltom
* Zimný prvovýstup na Mlynické Solisko s Hermannom Rumpeltom
* Zimný prvovýstup na Furkotské Solisko s Hermannom Rumpeltom

Referencie
----------

1. ↑  MESSNER, Reinhold. *Mount Everest*. 1. vyd. Bratislava : Slovart, 2003. ISBN 80-7145-791-4. S. 254.
2. ↑   PUŠKÁŠ, Arno. *Vysoké Tatry, horolezecký sprievodca, IX*. 1. vyd. Bratislava : Šport, 1988. Kapitola 187.

Autoritné údaje: * BnF: 112764192
* GND: 117664200
* ISNI: 0000 0000 8083 1648
* LCCN: no98109927
* NK ČR: mub2012685579
* VIAF: 3254190
* WorldCat: lccn-no98109927
Dubovo-hrabový les
Zmiešaný dubovo-hrabový les
**Dubovo-hrabové lesy** sú zmiešané listnaté lesy s prevažujúcim dubom a hrabom zvyčajne do 600 m n. m. (1000).

Výskyt a stav na Slovensku
--------------------------

Podľa Katalógu biotopov Slovenska ide o základnú klasifikačnú jednotku s presným názvom Ls2 Dubovo-hrabové lesy patriacu do formačnej skupiny Ls Lesy, biotop Dubovo-hrabové lesy (2112000). Skladá sa z nasledujúcich mapovacích jednotiek:

* Ls2.1 Dubovo-hrabové lesy karpatské
* Ls2.2 Dubovo-hrabové lesy panónske
* Ls2.3 Dubovo-hrabové lesy lipové, rozdelené na tri podjednotky kvôli prepojiteľnosti do siete Natura 2000:
	+ Ls2.3.1 časť A
	+ Ls2.3.2 časť B
	+ Ls2.3.3 časť C

Na Slovensku je chápaná definícia biotopu Dubovo-hrabové lesy lipové širšie ako rovnomenný európsky významný biotop. Aby sa dali prepojiť, bol biotop rozdelený na tri podjednotky Ls2.3.1 časť A, Ls2.3.2 časť B a Ls2.3.3 časť C. Rozdeľujeme ich podľa podielu smreka. V časti A chýba úplne, v časti B už je smrek prítomný a v časti C má smrek prevahu. Časť C patrí do európsky významného biotopu 9410 Smrekové lesy, časť B ostáva len ako národný biotop.

Referencie
----------

1. 1 2  STANOVÁ, Viera; VALACHOVIČ, Milan; (eds.). *Katalóg biotopov Slovenska*. 1. vyd. Bratislava : DAPHNE - Inštitút aplikovanej ekológie, 2002. 225 s. Dostupné online. ISBN 80-89133-00-2. S. 88.
2. 1 2  RUŽIČKOVÁ, H.; HALADA, Ľ.; JEDLIČKA, J.; KALIVODOVÁ, E. (eds.) *Biotopy Slovenska : príručka k mapovaniu a katalóg biotopov*. [Bratislava] : Ústav krajinnej ekológie SAV, 1996. 192 s. ISBN 80-89133-00-2.
Hlboký výtlk
Cesta poškodená výtlkmi
**Výtlk** je narušenie povrchu vozovky. Výtlky sa tvoria už pri nepatrných zmenách na povrchu vozovky. Pokiaľ nie sú včas opravené, stávajú sa príčinou vzniku väčších trhlín zasahujúcich do hlbších vrstiev vozovky.

Postup poškodenia
-----------------

Pri otvorenom povrchu vozovky v zimnom období vniká voda do trhlín v obrusnej vrstve vozovky. Počas mrazov dochádza k rýchlemu poškodeniu, degradácii poškodeného miesta a je tak vytvorený základ pre výtlk nielen v obrusných vrstvách, ale následne v ložných a konštrukčných vrstvách vozovky. Stav poškodeného miesta sa zhoršuje v súvislosti s dopravnou záťažou, ktorá spôsobuje drolenie hrany výtlku a tým jeho ďalšiemu rozširovaniu.

Oprava výtlkov
--------------

Oprava výtlkov počas zimného obdobia sa vykonáva predovšetkým z dôvodu zaistenia bezpečnosti premávky a často v nepriaznivých klimatických podmienkach. Po ukončení zimy sa pri likvidácii škôd využívajú technológie, ktoré umožňujú opravu za účelom predĺženia životnosti vozovky. V súčasnosti je možné kvalitne opravovať trhliny v obrusnej vrstve a obnovovať celistvosť povrchu vozovky použitím náterov, mikrokobercov alebo frézovaním obrusnej vrstvy. Údržba by mala zaistiť aby bol povrch vozovky celistvý a uzavretý. Každé zanedbanie údržby povrchu vozoviek sa vráti po ďalšej zime, kedy na otvorenom povrchu s trhlinami vzniknú nové výtlky.

Zdroj
-----

*Tento článok je čiastočný alebo úplný preklad článku Výtluk na českej Wikipédii.*
**Gül Baba** je opereta, ktorú napísal Jenő Huszka. Premiéra sa konala 9. decembra 1905. Libreto napísal Ferenc Martos. Opereta mala veľký úspech. V roku 1956 bola sfilmovaná pod názvom *Gábor diák* (režisér: László Kalmár).

Dej operety je založený na historickej osobe osmanského derviša a básnika menom Gül Baba zo 16. storočia, ktorého prezývali *Otec ruží*. Jeho hrobka sa v Budapešti zachovala dodnes.

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

### I. dejstvo

Študent Gábor a cigán Mujko sa vkradnú do mešity, aby sa stretli s Leilou, ktorej chce Gábor vyznať lásku. Odtrhne pre ňu jednu ružu zo záhrady. Je chytený a odvedú ho k Ali pašovi, ktorý je Leiliným nápadníkom. Za odtrhnutie sa udeľuje trest smrti. Posledná žiadosť Gábora je, aby sa ešte mohol stretnúť s Leilou.

### II. dejstvo

Gábor si získava Gül Babove sympatie a ten vyprosí preňho u pašu milosť. Paša súhlasí pod podmienkou, že Leila bude jeho ženou. Gábor sa neovládne a zaútočí na pašu nožíkom. To už je priveľká trúfalosť, ktorá musí byť potrestaná.

Gül Baba sa stále snaží zachrániť Gábora. So sebazaprením zničí celé rozárium a pašovi nahovorí, že je to dielo Alaha, ktorý takto prejavuje svoj hnev na nespravodlivý trest pre Gábora.

### III. dejstvo

Paša sa zľakne a Gábora aj Leilu radšej prepustí. Gül Babovi je smutno za ružami, ale mladí zaľúbenci mu povedia, že za jeho dobrosrdečnosť budú celé generácie zaľúbencov chodiť s úctou k jeho hrobu aby naň položili ružu…

 Opis zápletky alebo rozuzlenia príbehu sa tu končí.
**Erich Mühsam** (\* 6. apríl 1878, Berlín, Nemecko – † 10. júl 1934, Orianenburg) bol nemecko-židovský anarchista, spisovateľ a básnik.

Životopis
---------

Narodil sa v Berlíne. V roku 1900 sa stal členom hnutia Neue Gemeinschaft (Nová spoločnosť). V tomto čase sa spoznal s významným nemeckým anarchistom Gustavom Landauerom.  

V apríli 1911 založil anarchopacifistický časopis Kain. Po pokuse o povstanie a vytvorenie Bavorskej sovietskej republiky bol odsúdený na 15 rokov väzenia. Bol prepustený po amnestii pre politických väzňov v roku 1924 (touto amnestiou bol prepustený z väzenia aj Hitler).

Od roku 1931 verejne žiadal pracujúcu triedu, aby sa zjednotila v boji proti nacistom, začo po prevzatí moci nacistami ťažko zaplatil. Bol zatknutý po požiari Reichstagu a uväznený v Berlíne. Po odsúdení prešiel viacerými koncentračnými tábormi, až napokon skončil v Oranienburgu, kde sa stal obeťou nacistického sadizmu. Dozorcovia ho oslepili, ohlušili, a vytĺkli mu zuby. Každé ráno ho nechali kopať si hrob a predstierali jeho popravu. Nútili ho čistiť latríny bez nástrojov.

10. júla 1934 ho dozorcovia dobili na smrť, a jeho telo obesili na táborových latrínach, aby to vyzeralo ako samovražda.

Literatúra
----------

* FABER, Claude. *Anarchizmus – Příběh revolty*, Nakladatelství Levné knihy, 2006

Pozri aj
--------

* Anarchizmus
* Holokaust

Iné projekty
------------

Commons
* Spolupracuj na Commons Commons ponúka multimediálne súbory na tému **Erich Mühsam**

Autoritné údaje: * abART: 112457
* BnF: 12023226t
* GND: 118584758
* ISNI: 0000 0001 0916 9994
* LCCN: n50013022
* NK ČR: jn19990005931
* ULAN: 500433966
* VIAF: 76329608
* WorldCat: lccn-n50013022
Kokpit
**Bell 429** je ľahký viacúčelový užitkový vrtuľník, vyrábaný spoločnosťou Bell Helicopter. Je pokračovaním vývoja typu Bell 427.

Konštrukcia
-----------

Trup vrtuľníka je dlhý 11,73 m a vysoký 4,04 m. Kabína stroja patrí k najväčším vo svojej triede a jej objem je 5,78 m³. Bell 429 bol navrhnutý so zreteľom na požiadavky pracovníkov leteckej ambulancie.

Vrtuľník je certifikovaný na maximálny dostup 6 096 m a použitie pri teplotách od -40 oC do +51,7 oC. Pohon zabezpečujú dva turbohriadeľové motory Pratt & Whitney Canada PW207D1, ktoré umožňujú let maximálnou rýchlosťou 278 km/h.

Používatelia
------------

Austrália  **Austrália**

Royal Australian Navy
Kanada  **Kanada**

Kanadská pobrežná stráž
Kuvajt  **Kuvajt**

Ministerstvo zdravotnej leteckej ambulancie
Omán  **Omán**

Ministerstvo obrany
Portoriko  **Portoriko**

Ministerstvo zdravotníctva
Slovensko  **Slovensko**

Vrtuľníková záchranná zdravotná služba - 3 vrtuľníky
Letka Ministerstva vnútra Slovenskej republiky – pôvodne v službe 2 vrtuľníky (OM-BYD, OM-BYM), ale vrtuľník s imatr. zn. OM-BYM sa 10. mája 2017 zrútil vo vojenskom priestore leteckej základne v Prešove, pričom štyri osoby na palube utrpeli ťažké zranenia, z ktorých dvaja hasiči zomreli (jeden na mieste nehody a druhý po prevoze do košickej nemocnice).
Vzdušné sily Slovenskej republiky – zvažovaných 9 vrtuľníkov v hodnote 150 mil. USD.
Spojené kráľovstvo  **Spojené kráľovstvo**

Letecká ambulancia grófstva Wiltshire
USA  **Spojené štáty**

Arizonské ministerstvo verejnej bezpečnosti
Polícia štátu Delaware
Policajný zbor okresu Fairfax
Policajný zbor mesta New York
Texas A&M University
Švédsko  **Švédsko**

Švédsky policajný úrad
Turecko  **Turecko**

Generálne riaditeľstvo pre bezpečnosť

Špecifikácie
------------

### Technické údaje

* Posádka: 1 pilot
* Užitočná záťaž: 7 pasažieri
* Priemer rotora: 10,98 m
* Dĺžka trupu: 11,73 m
* Výška: 4,04 m
* Objem kabíny: 5,78 m³
* Prázdna hmotnosť: 2 025 kg
* Užitočné zaťaženie: 1 150 kg
* Maximálna vzletová hmotnosť: 3 175 kg
* Pohonná jednotka: 2× turbohriadeľový motor Pratt & Whitney Canada PW207D1 s výkonom 820 kW

### Výkony

* Maximálna rýchlosť: 278 km/h
* Dostup: 6 096 m
* Dolet: 761 km

Referencie
----------

1. ↑
2. ↑  Slovakia requests Bell 429 light utility purchase
3. ↑  Bell 429

|  |  |
| --- | --- |
| Portal | Portál letectvo |
dubovo-cerový les, Srbsko
**Dubovo-cerové lesy** alebo **Panónsko-balkánske cerové lesy** sú typom dubových a zmiešaných dubových lesov vyskytujúceho sa v južnej časti Slovenska, kde dosahuje svoju severnú hranicu rozšírenia. V nížinách ako Podunajská rovina a Podunajská nížina, v kotlinách ako Ipeľská, Lučenská, Rimavská a Košická kotlina. V pahorkatinách ako Chvojnická, Myjavská a Bodvianska pahorkatina. Tiež v Malých Karpatoch, Považskom Inovci, Tribči, Pohronskom Inovci, Štiavnických vrchoch, Krupinskej planine, Cerovej vrchovina a Zemplínskych vrchoch.

Podľa smernici Európskej únie o biotopoch dubovo-cerové lesy sú európsky významným biotopom s kódom **91M0**. Pre európsky významné biotopy sa vyhlasujú v každej krajine Európskej únie v rámci siete Natura 2000 územia európskeho významu.

Dubovo-cerové lesy vytvárajú dreviny najmä dub cerový, dub letný, dub zimný a javor poľný, v krovinnej etáži svíb krvavý, drieň obyčajný, slivka trnková a vtáči zob, v podraste chlpaňa hájna, nátržník biely, lipnica úzkolistá, pľúcnik mäkký, kosienka farbiarska, mednička zafarbená, iskerník mnohokvetý, kukučka vencová, vika kašubská, valdštajnka kuklíkovitá a zanovatník černajúci.

Výskyt a stav na Slovensku
--------------------------

Podľa Katalógu biotopov Slovenska ide o mapovaciu jednotku Ls3.4 Dubovo-cerové lesy (klasifikačná jednotka Ls3 Dubové a zmiešané dubové lesy), biotop Dubovo-cerové lesy (2114400), je súčasne rovnomenný európsky významný biotop 91M0 Dubovo-cerové lesy

Na Slovensku sa vyskytuje na ploche približne 3 500 ha a v 43 územiach európskeho významu.

Referencie
----------

1. 1 2   *Natura 2000 - Sústava chránených území členských krajín EÚ, biotop 91M0* [online]. sopsr.sk, [cit. 2020-07-18]. Dostupné online.
2. 1 2 3  STANOVÁ, Viera; VALACHOVIČ, Milan; (eds.). *Katalóg biotopov Slovenska*. 1. vyd. Bratislava : DAPHNE - Inštitút aplikovanej ekológie, 2002. 225 s. Dostupné online. ISBN 80-89133-00-2. S. 95.
3. 1 2 3  RUŽIČKOVÁ, H.; HALADA, Ľ.; JEDLIČKA, J.; KALIVODOVÁ, E. (eds.) *Biotopy Slovenska : príručka k mapovaniu a katalóg biotopov*. [Bratislava] : Ústav krajinnej ekológie SAV, 1996. 192 s. ISBN 80-967527-3-1. S. 47.
4. 1 2 3  VICENÍKOVÁ, Andrea; POLÁK, Pavol; (eds.). *Európsky významné biotopy na Slovensku*. 1. vyd. Banská Bystrica : Štátna ochrana prírody SR, 2003. 151 s. ISBN 80-89035-24-8. S. 134 – 135.
**Bell Helicopter** je americký výrobca helikoptér, ktorý sídli v meste Hurst v štáte Texas, blízko Fort Worthu. Bell Helicopter je divíziou Textron a vyrába vojenské vrtuľníky a produkty s naklápacími rotormi a v okolí Fort Worthu, rovnako ako v meste Amarillo v Texase. Komerčné vrtuľníky v meste Mirabel v Kanade. Celosvetovo ponúka spoločnosť Bell výcvik a podporné služby.

História
--------

Larry Bell začal s výrobou vrtuľníkov potom, ako najal talentovaného vynálezcu Arthura Younga. Dúfal v rozšírenie ekonomickej základne svojej spoločnosti, ktorá tak nebude závislá na vládnych zákazkách. Dovtedy Bell Aircraft Corporation vyrábala iba lietadlá. Hneď prvý model vrtuľníka Bell Model 47 sa stal veľmi úspešným ako v civilnom, tak aj vo vojenskom sektore.

Textron kúpil Bell Aerospace v roku 1960. Divízia vrtuľníkov sa stala jedinou výrobnou sekciou a bola premenovaná na **Bell Helicopter Company**. Vďaka úspešnému modelu UH-1 z obdobia Vietnamskej vojny sa stala najväčšou výrobnou divíziou spoločnosti Textron. V januári 1976 Textron znovu premenoval spoločnosť na **Bell Helicopter Textron**.

Produkty
--------

### Komerčné vrtuľníky

Bell 205
Bell 429
* Bell 47
* Bell 204 – civilná verzia UH-1
* Bell 205 – civilná verzia UH-1
* Bell 206 – vo výrobe
* Bell 210 – vo výrobe, civilná verzia UH-1H
* Bell 212
* Bell 214
* Bell 214ST
* Bell 222
* Bell 230
* Bell 407 – vo výrobe
* Bell 412 – vo výrobe
* Bell 417 – výroba ukončená v 2007
* Bell 427 -
* Bell 429 – vo výrobe
* Bell 430
* Bell 525 Relentless – vo vývoji

### Vojenské vrtuľníky

Bell AH-1G Cobra
Bell UH-1Y Venom
* H-13 Sioux
* Bell HSL
* UH-1 Iroquois (prezývaný Huey)
* UH-1N Twin Huey
* Bell 533 – experimentálny Huey variant s pomocnými prúdovými motormi
* AH-1 Cobra (alebo HueyCobra)
* AH-1 SeaCobra/SuperCobra
* YAH-63/Model 409 –  konkurent YAH-64 na základe modelu Cobra
* OH-58 Kiowa
* H-1 upgrade program:
	+ UH-1Y Venom
	+ AH-1Z Viper (alebo SuperCobra)
* ARH-70/Model 445

### Konvertoplány

V-22 počas letu
* V-22 Osprey – s Boeing BDS
* Bell/Agusta BA609 – s AgustaWestland
* TR918 Eagle Eye UAV
* Quad TiltRotor – s Boeing BDS

### Projekty vyrábané inými spoločnosťami

* AgustaWestland AW139 vrtuľník (predtým 50/50 ako Bell/Agusta AB139, dnes 100% AgustaWestland)

Referencie
----------

1. ↑  History of Bell Helicopter
2. ↑   *Our History* [online]. Bell Training Academy. Dostupné online.

Externé odkazy
--------------

* BellHelicopter.com Oficiálna webstránka

Zdroj
-----

*Tento článok je čiastočný alebo úplný preklad článku Bell Helicopters na anglickej Wikipédii.*
Jizera v Mnichově Hradišti
**Jizera** je rieka v severných Čechách. Je to pravostranný prítok Labe, meria 163,9 km, plocha povodia zaberá 2 193,4 km² a v ústí dosahuje priemerný prietok 23,9 m³/s.

Rieka pramení v Jizerských horách na juhovýchodnom svahu vrchu Smrk (1 124 m n. m.), východne od obce Bílý potok a neďaleko štátnej hranice s Poľskom v nadmorskej výške 885 m n. m. Najprv tečie na juhovýchod, vytvára štátnu hranicu, veľkým oblúkom sa stáča na juh a vstupuje do Podkrkonošskej oblasti. Pri Hornej Sytovej sa stáča a pokračuje na juhozápad, pričom sa koryto toku výrazne vlní a stáča na západ. Medzi mestami Semily a Železný Brod tečie severozápadným smerom, následne sa stáča a pokračuje na juhozápad výraznejšie zvlneným korytom. Za mestom Bakov nad Jizerou tečie rieka viac-menej severojužným smerom, od mesta Benátky nad Jizerou k ústiu opäť na juhozápad. Do Labe ústi pri obci Lázně Toušeň v nadmorskej výške 169 m n. m.

Významnými prítokmi sú zľava Mumlava, Jizerka, Oleška, Libuňka, Žehrovka, Klenice; sprava Jizerka, Kamenice, Mohelka, Zábrdka, Bělá.

Jizera preteká cez Kořenov, Jablonec nad Jizerou, Semily, Železný Brod, Turnov, Mnichovo Hradiště, Bakov nad Jizerou, Mladú Boleslav, Benátky nad Jizerou.

Iné projekty
------------

Commons
* Spolupracuj na Commons Commons ponúka multimediálne súbory na tému **Jizera (rieka)**
**Bell 47** (vojenská verzia **H-13 Sioux** alebo **OH-13**) je americká viacúčelová helikoptéra. Bola to prvá vyrábaná civilná helikoptéra. Dátum výroby: 8. marec 1946. Vyrábala sa až do roku 1973.

Vznik a vývoj
-------------

Prvé modely sa všeobecne vyznačovali otvoreným kokpitom, alebo polootvorenou kovovou konštrukciou, niektoré dokonca s štvorkolesovým podvozkom. Model D použitý počas kórejskej vojny sa ako prvý vyznačoval účelným usporiadaním, ktoré sa všeobecne zachovalo aj u ďalších verzií. Najvyrábanejší model B 47G uvedený do výroby roku 1953 mal typickú bublinovú presklenú kabínu, chvost zváraný z kovových trubiek, obličkovité palivové nádrže a lyžový podvozok. Neskoršie verzie 47H a 47J *Ranger* mali už celkom uzavretú kabínu a chvost škrupinovej konštrukcie. Použité boli rôzne motory Franklin alebo Lycoming s horizontálne protiľahlými valcami a výkonom 200 až 305 hp (150 až 230 kW). Počet miest v závislosti od verzie kolísal od 1 do 4. Dodnes sa mnoho týchto strojov používa pre cvičné a poľnohospodárske účely.

Nasadenie
---------

Okrem civilnej sféry, kde boli používané na mnohé bežné účely ako cvičné, dopravné a poľnohospodárske stroje boli stroje Bell 47 veľmi rozšírené. Niekoľko týchto strojov používala NASA pre výcvik pristátia s pristávacím modulom počas programu Appolo. Stroje používala aj americká pobrežná stráž a armáda. Použité boli najprv vo vojne v Kórei, kde pomerne úspešne zasiahli pri evakuácii ranených. Nasadenie zaznamenali aj počas vojny vo Vietname, kde slúžili ako pátracie stroje, vyhľadávajúce ciele pre ťažšie stroje UH-1.

Verzie
------

Existovalo celkom 33 verzií stroja Bell 47 (B 47A, YR-13A, H-13B, H-13B, H-13C, H-13D, H-13E, H-13F, H-13G, H-13H, H-13J, HTL-2, HTL-3, HTL-4, HTL-5, HTL-6,HTL-7,HUL-1, B 47B, B 47B-3, B 47D B 47D-1, B-47G, B 47G-2, B 47 G-2A-1, B 47G-3, B 47G-3B, B 47G-3B-1, B 47G-4, B 47G-5, B 47G-3B, B 47G-5A, B 47J, B 47J-2).

Špecifikácia
------------

### Technické údaje

* Posádka: 1 alebo 2
* Nosnosť: 1 psažier alebo 2 ležiaci ranení (v upravenej verzii), ekvivalent 482 kg
* Dĺžka: 9,63 m
* Priemer hlavného rotora: 11,32 m
* Priemer vyrovnávacieho rotora: 1,78 m
* Výška: 2,83 m
* Plocha rotora: 100,8 m²
* Prázdna hmotnosť: 858 kg
* Maximálna vzletová hmotnosť: 1340 kg
* Motor: 1× šesťvalec Lycoming VO-435B1A s protiľahlými valcami a výkonom 217 kW

### Výkony (verzia Bell 47G-5A)

* Maximálna rýchlosť: 196 km/h
* Cestovná rýchlosť: 135 km/h
* Dostup: do 3 200 m
* Dolet: 412 km
* Stúpavosť: 4,37 m/s

### Výzbroj

* 2× .30 palcový (7,62 mm) guľomet Browning M37C inštalovaný v zbraňovom systéme XM1 alebo 2× 7,62mm M60C inštalovaný v zbraňovom systéme M2.
* 8-hlavňový 2,75" raketomet FFAR
* Americká armáda testovala viacero zbraňových systémov vrátane viachlavňového 2,75" raketometu FFAR, granátomety, upravené pechotné zbrane Bazooka, napalmové bomby, ako aj protitankové rakety Nord SS.10

Iné projekty
------------

Commons
* Spolupracuj na Commons Commons ponúka multimediálne súbory na tému **Bell 47**


|  |  |
| --- | --- |
| Portal | Portál letectvo |
**Cit** (často považovaný za identický s pojmom emócia) je afektívny stav na rozdiel od vedenia; psychický jav, ktorý spočíva v prežívaní príjemnosti alebo nepríjemnosti.

City sa vzťahujú na javy, ktoré majú stabilný motivačný význam. City odhaľujú osobnosti predmety, ktoré zodpovedajú jej potrebám a motivujú ju k činnosti zameranej na uspokojovanie danej potreby.

City sú biologicky účelné, majú regulatívny charakter, sú atavisticky staršie ako rozumové procesy, a preto silnejšie, menej ovplyvniteľné ako kognitívne procesy.

Podľa Wilhelma Wundta sa cit vyznačuje tromi podstatnými znakmi: 1. príjemnosťou - nepríjemnosťou, 2. vzrušením - upokojením, 3. napätím - uvoľnením.

Iné projekty
------------

CommonsWikicitáty
* Spolupracuj na Commons Commons ponúka multimediálne súbory na tému **Cit**
* Spolupracuj na Wikicitátoch Wikicitáty ponúkajú citáty od alebo o **Cit**

Externé odkazy
--------------

* FILIT – zdroj, z ktorého pôvodne čerpal tento článok.
Otvorené majstrovstvá Rakúska Viedeň, 2012 Majstrovstvá sveta WDSF v latinskoamerických tancoch, 16.-18. novembra 2012
**Jive** [vyslov: džajf alebo džajv] alebo **džajv** je druh latinskoamerického tanca.

Je to rytmický swingový tanec, ktorý vychádza z jitterurgu a v mnohom je ovplyvnený rokenrolom, boogie-woogie a černošskými tancami. V roku 1944 vydal Viktor Silvester prvý štandardizovaný opis jivu. Názov tanca pochádza z názvu afroamerického ľudového slangu, ktorý spopularizoval v 30. rokoch 20. storočia Cab Calloway, slávny jazzový kapelník a spevák. Rytmus je 4/4-ový a tempo 40-46 taktov za minútu.

História
--------

Pre hráčov swingovej hudby v 30. a 40. rokoch 20. storočia bol "**jive**" výrazom označujúcim glosy alebo hlúpe reči.

Americkí vojaci priniesli lindy hop/jitterbug do Európy okolo roku 1940, kde si tento tanec rýchlo našiel obľubu medzi mladými ľuďmi. V Spojených štátoch sa pre tento tanec stal najbežnejším výrazom "swing" a v Spojenom kráľovstve sa ujal výraz "jive". Variácie v technike viedli k vzniku štýlov ako boogie-woogie a swing boogie, pričom v Spojenom kráľovstve sa postupne ujal všeobecný termín "jive".

Zdroje
------

1. ↑  jive in: Slovník cudzích slov (akademický)
**Ondrej Červenák** (\* 7. október 1823, Pliešovce – † 22. február 1887, Martin) bol hospodársky pracovník, osvetový pracovník.

Jeho otec Ondrej Červenák, jeho matka Zuzana rod. Veselá, jeho brat Benjanín Pravoslav Červenák

Životopis
---------

Študoval na lýceu v Bratislave, od roku 1849 na banskej akadémii v Banskej Štiavnici, potom absolvoval študijné cesty po Belgicku a Anglicku so zameraním na hutníctvo. Banský úradník v Kremnici v Tajove, v 60. rokoch kontrolór medených hámrov v Banskej Bystrici, 1871 – 1887 úradník sporiteľne v Martine. Roku 1874 pokladník MS, keď aj krátko redigoval Nár. noviny. Presadzoval záujmy mladej buržoázie, vypracoval a vydal návrh na celkový železničný systém Uhorska, vybudovanie železiarskeho priemyslu, námornú dopravu Uhorska, reguláciu Dunaja, zavodňovacie systémy a i. Roku 1872 zakladateľ a autor stanov úverového spolku v Banskej Bystrici, člen Tatrína.

Dielo
-----

* Osem návrhov zákona... , Martin roku 1873

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * SNK: 162755
* VIAF: 2347156565689623500003
**František Kazinczy** (maď. Kazinczy Ferenc; \* 27. október 1759, Érsemjén – † 23. august 1831, Széphalom, dnes časť Nového Mesta pod Šiatrom) bol uhorský šľachtic a jazykovedec. Odštartovaním jazykovej reformy sa zaslúžil o vznik modernej maďarčiny.

Životopis
---------

Pochádzal zo zemianskej rodiny s latinsko-maďarským prídomkom "Kazinczy de Kazincz et Alsóredmecz". Študoval na evanjelickom lýceu v Kežmarku a na kalvínskom kolégiu v Sárospataku. Právo študoval v Košiciach, na Evanjelickom kolégiu v Prešove a v Pešti. Od roku 1784 bol členom slobodomurárskeho hnutia. V roku ho 1785 cisár Jozef II. vymenoval za inšpektora východouhorského školského obvodu so sídlom v Košiciach. Jeho reakciou na štátny germanizmus Jozefa II. bola snaha o obrodu maďarského jazyka. Preto sa začal venovať zveľaďovaniu maďarčiny prekladom klasikov a slovotvorbou z maďarských archaizmov. Reformou jazyka, kedy bolo vytvorených viac ako 10 000 nových slov, položil základy modernej maďarčiny. S týmto cieľom v roku 1788 založil so svojimi druhmi Davidom Barótim Sabóom a Jánom Bačánim v Košiciach *Košickú maďarskú spoločnosť* (Kassai Magyar Társaság). V rokoch 1788-1792 tu vydávali prvý maďarský literárny časopis *Maďarské múzeum* (Magyar Múzeum). Z Košíc je známy aj jeho preklad Hamleta. V rokoch 1790-1791 vydával v Košiciach vlastný slobodomurársky časopis *Orpheus*. 

V roku 1791 ho prepustili zo štátnej správy kvôli kalvínskemu vierovyznaniu. Odcestoval do Viedne, kde sa pridal k uhorskému jakobínskemu hnutiu vedenému Ignácom Martinovičom. V roku 1794 bol preto zatknutý a v roku 1795 odsúdený na trest smrti. Cisár František I. rozsudok zmenil na väzenie na neurčitú dobu. Väznili ho na Špilberku, v Kufsteine a v Mukačeve. V roku 1801 bol prepustený a usadil sa na zemplínskom statku Széphalom pri Novom Meste pod Šiatrom. V rokoch 1814-1816 bol publikovaný súbor jeho diel a básní v deviatich zväzkoch a súbor jeho listov v piatich zväzkoch. V roku 1828 sa stal zakladajúcim členom Uhorskej vedeckej spoločnosti (predchodkyne Akadémie vied) a prvým korešpondentom jej historickej sekcie. V roku 1831 zomrel na choleru.

Referencie
----------

1. ↑  KAZINCZY, František. In:  *Biografický lexikón Slovenska*. Zväzok IV CH – Kl. Martin : Slovenská národná knižnica; Národný biografický ústav, 2010. 587 s. ISBN 978-80-89301-57-7. S. 464-465.

Iné projekty
------------

Commons
* Spolupracuj na Commons Commons ponúka multimediálne súbory na tému **František Kazinczy**

Zdroj
-----

* KAZINCZY, Ferenc. *Kazinczy Ferenc : élete és szellemiségének hatása Kassa kulturális fejlődésére - Život Ferenca Kazinczyho a jeho vplyv na kultúrny vývoj Košíc*. [s.l.] : Košický občiansky klub / Kassai Polgári Klub, 2009. ISBN 978-80-970022-3-7. S. 33.

Autoritné údaje: * BnF: 120551886
* GND: 118721429
* ISNI: 0000 0001 2120 1619
* LCCN: n80148800
* NK ČR: jn20000703119
* PIM: PIM60104
* SNK: 158116
* VIAF: 9867747
* WorldCat: lccn-n80148800
Obeť hladomoru spôsobeného stalinskou politikou v 30. rokoch, ruský Saratov
**Hladomor** predstavuje situáciu, kedy na nejakom území panuje taký nedostatok potravín, že ľudia masovo umierajú na podvýživu. K hladomoru môže dôjsť napríklad v dôsledku prírodnej katastrofy, ktorá zničí úrodu (sucho, živelná pohroma alebo nejaké infekčné ochorenie hlavných plodín – napr. nedávne hladomory zo sucha v Sahele alebo veľký hladomor v Írsku v rokoch 1845 – 1849, ktorý nastal potom, čo plesňové a vírusové choroby zničili celú úrodu zemiakov). Ďalšou príčinou hladomoru môže byť úmyselné vyvolanie – najdrastickejším prípadom je hladomor, ktorý Stalinova vláda umelo vyvolala v 30. rokoch na Ukrajine, Tambovskej oblasti Ruska, Kazachstane a ďalších oblastiach ZSSR, počas ktorého zahynuli milióny ľudí. Smrť hladom využilo aj nacistické Nemecko počas holokaustu, keď nechalo hladovať obyvateľov segregovaných v židovských getách, alebo spôsob likvidácie sovietskych vojnových zajatcov v úvodnej časti sovietsko-nemeckej vojny. Hladomor taktiež býva sprievodným javom vojen.

V rokoch 1771 – 1772 za panovania Márie Terézie vypukol po kritickej neúrode hladomor v Čechách. Zomrela desatina obyvateľov Čiech (250 000 ľudí). V celej Rakúskej monarchii zomrelo v týchto rokoch hladom okolo milión ľudí.

Hladomory z neúrody bývali bežným javom v stredoveku. Stredovekú Britániu zasiahol hladomor spoločne s morom celkom deväťdesiatpätkrát, Francúzsko bolo v stredoveku postihnuté hladomorom sedemdesiatpäťkrát. V Číne bolo medzi rokmi 108 pred Kr. a 1911 napočítaných celkom 1828 hladomorov t. j. takmer jeden hladomor ročne. V rokoch 1876 – 1879 zomrelo počas hladomoru v severnej Číne 12 miliónov ľudí. Najhorší hladomor postihol Čínu v rokoch 1958 – 1961, kedy následkom politiky Mao Ce-tunga zomrelo hladom najmenej 30 miliónov ľudí.

Iné projekty
------------

Commons
* Spolupracuj na Commons Commons ponúka multimediálne súbory na tému **Hladomor**

Externé odkazy
--------------

* New York Times: Vyčerpaná pôda zhoršuje v Afrike hladomory (po česky)
* V Nigeru hrozí viac než trom miliónom ľudí smrť hladom (po česky)
**František Kreutz** (\* 12. apríl 1920, Cinobaňa-Katarínska Huta – † 19. december 2004, Brezno) bol slovenský spisovateľ pre deti a mládež a prozaik.

Životopis
---------

V roku 1935 – 1939 študoval na Učiteľských ústavoch v Lučenci a v Banskej Bystrici. V roku 1939 – 1942 pôsobil ako učiteľ na viacerých miestach, 1947 – 1950 riaditeľ meštianskej školy v Detvianskej Hute, 1950 – 1960 základnej školy v Šumiaci, 1960 – 1980 v Brezne. Ako znalec regionálnej horehronskej histórie i ľudovej slovesnosti sa sústredil na koncipovanie povestí. Od roku 1957 ich publikoval v detských časopisoch Ohník a Slniečko. Poviedkami z dedinského prostredia prispel do antológií *Ozveny v nás* (1974), *V znamení života* (1978), *Pribúdanie kruhov* (1980). Autor knižiek pre mládež i dospelých na rozhraní historickej prózy a povesťového žánru. Venoval sa tiež vlastivednému i literárnemu regionálnemu výskumu a múzejníctvu, štúdiami a referátmi prispel do zborníkov *Brezno sedemstoročné* (1965), *František Švantner* (1972), *G. K. Zechenter-Laskomerský* (1974) a i.

Dielo
-----

* Kliatba na Muráni, roku 1972
* Heľpianska bosorka, roku 1985
* Čriepky z breznianskeho rínku, roku 1993
* Zbojstvá Jakuba Surovca (výber), roku 2004

Literatúra
----------

* *Slovník slovenských spisovateľov 20. storočia*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5813 0802
* NK ČR: jk01063297
* SNK: 167338
* VIAF: 83791686
**Sekvenčné obvody** (nazývané aj **sekvenčné automaty**) sú digitálne elektronické obvody, u ktorých závisí stav výstupov okrem aktuálneho stavu vstupov aj od minulého stavu vstupov. Znamená to, že sekvenčné obvody majú pamäťové vlastnosti.

Najjednoduchšie základné sekvenčné obvody sa nazývajú **preklápacie obvody** (bežnejšie, i keď nespisovne, **klopné obvody**); tieto majú často ešte vlastnosti analógových obvodov.

Typické vstupy
--------------

Časť sekvenčných obvodov je konštruovaná tak, že sa ich výstupy menia, len ak sa mení v niektorom smere jeden zo vstupov, tzv. **hodinový vstup** (angl. **clock**). Táto reakcia môže byť na nábežnú hranu (zmena z 0 na 1) alebo dobežnú hranu (zmena z 1 na 0) hodinového signálu, zriedkavo aj na obe hrany.

Sekvenčné obvody majú obvykle aj vstup pre **reset**, ktorým sa obvod dá uviesť do definovaného (počiatočného) stavu, napr. po pripojení napájacieho napätia.

Návrh
-----

Sekvenčné obvody sú trochu zložitejšie na návrh ako kombinačné ale zato zvládnu úlohy, na ktoré sa kombinačné vôbec použiť nedajú.

Návrhové algoritmy sú take isté ako pri kombinačných, ale pri návrhu sa započítavajú nielen vstupy ale aj **stavy**.

Zostaviť sa dajú pomocou hradiel (typicky NAND hradiel a klopných obvodov (preklápací obvod JK, preklápací obvod RS, ďalej KO) alebo PAL/GAL s KO, CPLD s KO alebo FPGA.

Rozdelenie
----------

Podľa typu návrhu sa delia na:

* *Synchrónne* - celý obvod je riadený z jedného zdroja hodinového signálu - jednoduchšie, najčastejšie používané
* *Asynchrónne* - nepoužívajú hodiny, reagujú rovno na zmenu vstupu, trochu zložitejšie na návrh ako synchrónne, musia sa brať do úvahy medzistavy pri prepnutí, tzv. *hazardy*.

Príklady
--------

* Počítadlo impulzov (najjednoduchší používaný)
* CPU - jeden z najzložitejších bežne používaných synchrónnych sekvenčných automatov

Pozri aj
--------

* Preklápací obvod
* Zoznam základných logických obvodov
Symboly postihnutí
Plošina s príliš vysokým sklonom nevytvára bezbariérový prístup
Nájazdová plošina do nízkopodlažnej električky
**Bezbariérový prístup** umožňuje ľuďom s obmedzenou schopnosťou pohybu prístup na miesta, za bežných okolností im nedostupné. Slúži vozíčkarom, ľuďom s ťažkou chôdzou, ale aj matkám s kočíkom či nevidiacim prekonávať schody, terénne nerovnosti, obrubníky a iné prekážky.

Legislatíva
-----------

Zo stavebného hľadiska ide o súbor opatrení, ktoré zaistia samostatný pohyb a užívanie stavieb a iných priestorov osobami s obmedzenou schopnosťou pohybu a orientácie. Sú to predovšetkým osoby používajúce invalidný vozík alebo barle, ale tiež ľudia s ťažkým zmyslovým postihnutím.

V súčasnosti sa vyžaduje bezbariérový prístup pri novostavbách občianskej vybavenosti a väčšinou i do rekonštruovaných objektov. Problematické prekážky sa najmä v starších budovách, ale aj v exteriéri dajú prekonať pomocou nájazdových rámp či zdvíhacích plošín.

Pohybovo postihnutí
-------------------

Ľudia s pohybovým obmedzením ale aj matky s kočíkom vyžadujú okrem odstránených schodov aj dostatočne:

* veľký výťah
* (min. 70 cm) široké dvere
* široké chodby, uličky
* prístupné WC
* v dopravných prostriedkoch nájazdovú rampu alebo zdvíhaciu plošinu
* nižšie umiestnené vypínače a zásuvky

Nevidiaci
---------

Zrakovo postihnutí potrebujú pre bezpečný pohyb napríklad:

* odstránenie alebo výrazné označenie rizikových miest (konštrukcií, schodov, výčnelkov…)
* inštaláciu vodiacej dlažby na chodníkoch
* vodiace čiary v budovách (pre slabozrakých)
* ozvučené semafory, nástupištia a dopravné prostriedky

Pozri aj
--------

* Invalidný vozík
* Bezbariérové navrhovanie stavieb

Referencie
----------

1. ↑  Jan Skopec, *Bezbariérové řešení staveb*, ABF, Praha 2005

Zdroj
-----

* *Tento článok je čiastočný alebo úplný preklad článku Bezbariérový přístup na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Bezbariérový prístup**
**Karol Elbert** (\* 19. december 1911 Trnava - † 20. november 1997 Trnava) bol slovenský dirigent a hudobný skladateľ.

Život
-----

Po skončení strednej školy v Trnave pokračoval v štúdiu na Hudobnej a dramatickej akadémii v Bratislave, skladbu u Alexandra Moyzesa a dirigovanie u Josefa Vincourka. Krátko pracoval ako korepetítor v Městském divadle v Opave a v rokoch 1937–1939 bol korepetítorom a dirigentom operety vo Východoslovenskom divadle v Košiciach. Za tzv. Slovenského štátu bol kvôli svojmu židovskému pôvodu prenasledovaný. Živil sa ako kaviarenský klavirista v Žiline, Bánovciach nad Bebravou či v Banskej Bystrici. O jeho osude v tom čase vypovedá film V tichu, ktorý v česko-slovenskej koprodukcii v roku 2014 natočil český režisér Zdeňek Jiráský .

Od roku 1948 bol dirigentom operetného súboru na Novej scéne v Bratislave. Po roku 1953 pracoval ako redaktor a lektor zábavnej hudby v Československom rozhlase v Bratislave.

Dielo (výber)
-------------

Komponoval najmä zábavnú hudbu, operetu, či scénickú hudbu k veselohrám. Od roku 1940 bol známy ako autor obľúbených tanečných piesní.

* *Neposlušné kuriatko* (detská rozhlasová opera, 1954)

### Operety

* *Z prístavu do prístavu* (1957)
* *Dovidenia láska* (1958)

### Orchestrálne skladby

* *Malá suita* op. 1 (1935)
* *Filmová hviezda* (1950)
* *V cirkuse* (1952)
* *Dumka a tanec* (1953)
* *Predohra k španielskej komédii* (1953)
* *Dve slovenské rapsódie* (1957)
* *Obrázok z mladosti* (1963)
* *Jar v Bratislave* (1969)

### Komorná hudba

* *Štyri jazzové skladby* pre klavír štvorručne
* *Tri jazzové skice* I. a II.
* *Suita* pre klavír (1943)
* *Jazzová sonáta* (1945)
* *Sonáta pre husle a klavír op. 4* (1935 – 1936)
* *Päť piesní* op. 5 (1945)
* *Šesť lyrických piesní* pre tenor a klavír na poéziu slovenských básnikov (1961)

### Scénická hudba

* *Ťava uchom ihly* ( František Langer, 1948)
* *Sokyňa* (1949)
* *Spievajúce Benátky* ( Carlo Goldoni, 1949)
* *Šusterský mier* (1949)

Literatúra
----------

* Československý hudobný slovník osôb a inštitúcií I. (A–L), 1962, Štátne hudobné vydavateľstvo, Praha, s. 294
* Marián Jurík: Karol Elbert. In: *100 slovenských skladateľov*. Ed. Marián Jurík, Peter Zagar. Bratislava : Národné hudobné centrum, 1998, s. 89

Zdroj
-----

*Tento článok je čiastočný alebo úplný preklad článku Karol Elbert na českej Wikipédii.*

Autoritné údaje: * NK ČR: ola2002161261
* SNK: 149142
* VIAF: 84976334
**Karol Henrich Fuchs** (\* 5. jún 1851, Bratislava – † 10. január 1916, Bratislava) bol slovenský matematik, fyzik a geodet.

Rodina
------

* Otec: Albert Fuchs - profesor
* Matka: Louise rod. Munyay

Život
-----

Karol Henrich Fuchs sa narodil v Bratislave. Po absolvovaní gymnázia v Bratislave študoval matematiku, fyziku a astronómiu na viedenskej univerzite, kde sa venoval aj štúdiu klasických jazykov. Hoci od ukončenia štúdií až do svojho skorého odchodu na dôchodok pôsobil ako stredoškolský učiteľ, venoval sa mimoriadne širokej škále vedeckých problémov, obyčajne matematicky veľmi náročných. Zomrel 10. januára 1916 v Bratislave.

Práca
-----

Najprínosnejšie boli jeho štúdie z oblasti fotogrammetrie, v ktorých sa venoval matematickému vyhodnocovaniu fotogrammetrických záberov, korekcii chýb, zdokonaľovaniu niektorých metód a prístrojov. Vypracoval metódu vyhodnocovania nie celkom presných (planparalelných) fotografických dosiek i prístrojov, čím mimoriadne rozšíril aplikabilitu tejto geodetickej metódy. Svojimi prácami sa aj v medzinárodnom meradle zaradil medzi priekopníkov fotogrammetrie. Jeho fyzikálne a matematické dielo je doposiaľ málo prebádané, i napriek tomu, že uverejnil veľký počet článkov aj v renomovaných vedeckých časopisoch ako *Annalen der Physik*, *Repertorium der Physik*, správy viedenskej akadémie vied atď. V jeho pozostalosti sa zachovali rukopisy prác o kvapalných kryštáloch, slapových javoch, o aplikáciách metódy najmenších štvorcov, z oblasti teórie čísel, ale aj filológie, kultúrnej histórie atď. V citlivej aplikácii matematickej teórie na rôzne fyzikálne problémy nachádzame istú analógiu medzi ním a J. M. Petzvalom, ktorý bol jeho učiteľom na viedenskej univerzite.

Externé odkazy
--------------

* Záznam o narodení a krste v matrike riadok 131 - evanjelický zbor Bratislava; pokrstený ako Carl Heinrich Fuchs
* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * GND: 136001718
* PIM: PIM99869
* VIAF: 80420177
Nemecké obranné línie v severnom Taliansku, 1944.
Gótska línia a koncept operácie Oliva, ktorá ju mala prelomiť.
**Gótska línia** (nem. Gotenstellung, tal. Linea Gotica) je názov pre systém nemeckých opevnení v severnom Taliansku, vybudovaných počas druhej svetovej vojny. Predstavovala poslednú veľkú obrannú líniu, ktorá mala zadržať spojenecký postup na talianskom fronte. Na tejto línii sa bojovalo prakticky až do začiatku mája 1945. Opierala sa o horský masív Apenín, prebiehala od pobrežia Tyrrhenského mora na sever od Florencie k Pesaru na jadranskom pobreží.

Referencie
----------

1. ↑   *Súhrn dôležitých udalostí z posledného roku druhej svetovej vojny.* [online]. [Cit. 2013-02-07]. Dostupné online. (po česky)

Pozri aj
--------

* Talianske ťaženie
* Gustavova línia
* Zimná línia
* Siegfriedova línia
* Mannerheimova línia
* Maginotova línia
* Metaxasova línia

Zdroj
-----

*Tento článok je čiastočný alebo úplný preklad článku Gothic Line na anglickej Wikipédii.*
**Sekvencia** je niekoľkonásobná transpozícia krátkeho melodického alebo melodicko-harmonického úseku (tzv. modelu) spravidla stupňovite nahor alebo nadol. Je základným štýlotvorným postupom barokovej harmónie, ale využívaná je i v neskorších obdobiach. Okrem toho že sekvencia slúži ako figuračno - motivické rozvíjanie tématického materiálu, je hlavným prostriedkom k dosahovaniu chromatiky v melodike. V harmonickom procese sa využívaním harmonických sekvencií dosahuje sústavné modulačné vybočovanie a tým aj odďaľovanie nástupu tonálneho centra. Na rozdiel od vyspelej modulačnej praxe 19. storočia v ktorých sa pod moduláciami rozumelo pomerne pevné stanovenie tóniny na dlhší čas, sekvencovitými postupmi v barokovej harmóni sa dosiahlo len dotknutie iných tónin bez ich následného upevnenia. Hudobný proces sa potom vracal k pôvodnému hudobnému centru.

Keď sa prenáša melodický motív o sekundu vyššie alebo nižšie (bez harmonického sprievodu), ide o **melodickú sekvenciu**. Harmonický sprievod buď postupuje samostatne alebo sa nemení. **Melodicko - harmonická** sekvencia vzniká prenášaním melodického aj harmonického obsahu modelu o sekundu vyššie alebo nižšie.
Podľa toho či sa v transpozíciach zachovávajú všetky intervaly presne alebo približne , rozlišujeme sekvencie na:

* **Tonálne sekvencie**

Vznikajú takou transpozíciou modelu, pri ktorej sa niektoré intervaly modelu prispôsobujú tak, aby celá sekvencia zostala v danej tónine.

* **Modulujúce sekvencie**

Dodržiavajú v transpozíciach všetky intervaly modelu, čím sa z pôvodnej tóniny v každej ďalšej transpozícii dostáva do novej tóniny.